Koha (programvare)

Koha er et biblioteksystem brukt av folkebibliotek, skolebibliotek og fagbibliotek over hele verden. Systemet er fri programvare. Navnet kommer fra ordet koha på maorisk, som betyr gave eller donasjon. Systemet har vært benyttet av Deichman bibliotek siden 2014.

Utgivelser 
Koha-utgivelser følger et vanlig, kalenderbasert mønster med månedlige vedlikeholdsutgivelser og halvårlige funksjonsutgivelser.

Hver Koha-utgivelse har et versjonsnummer som er sammensatt av av år- og månedsnummer for utgivelsen. Utgivelse 22.11 er den første
utgivelsen med langtidsstøtte (LTS). LTS-utgivelser vedlikeholdes i tre og et halvt år.

Fellesskap 
Utviklingen av Koha skjer over hele verden, så det meste av kommunikasjonen foregår på nett. Hvert år er det en stor (offline) konferanse kalt «KohaCon», som har som formål både å utveksle informasjon mellom biblioteker, samt å være en møteplass for utviklere. Konferansen finner sted på forskjellig kontinent fra år til år.

Konferanser 
 KohaCon 2023, 14.–18.08,, Helsinki, Finland
 KohaCon 2022, 20.–23.09., Lawrence (Kansas), USA
 KohaCon 2021, 13.–18.12., Islamabad, Pakistan
 KohaCon 2020, 19.-25.10., Wellington, New Zealand
 KohaCon 2019, 20.-24.5., Dublin, Irland
 KohaCon 2018, 10.-16.09., Portland, Oregon, USA
 KohaCon 2017, 19.-23.06., Manila, Filippinene
 KohaCon 2016, 30.05.-04.06., Thessaloniki, Hellas
 KohaCon 2015, 19.-25.10., Ibadan, Nigeria
 KohaCon 2014, 06.-11.10., Córdoba, Argentina
 KohaCon 2013, 16.-22.10., Reno (Nevada), USA
 KohaCon 2012, 05.-11.06., Edinburgh, Skottland, UK
 KohaCon 2011, 31.10-06.11., Thane, India
 KohaCon 2010, 25.10.-02.11., Wellington, New Zealand
 KohaCon 2009, 15.-17.04., Plano (Texas), USA
 KohaCon 2006, 02.-03.05., Paris, Frankrike

Referanser

Eksterne lenker 
 

Fri programvare
Bibliotekvesen